**MŠK Považská Bystrica** je slovenský futbalový klub, momentálne pôsobiaci v 2. lige.

História
--------

Bol založený roku 1920 ako ŠK Považská Bystrica.

V sezóne 1938/39 došlo k rozdeleniu najvyššej futbalovej súťaže na českú a slovenskú časť. Hneď prvé skrátené vydanie takto novo vzniknutej slovenskej súťaže dokázal na jar 1939 klub z Považskej Bystrice (v tej dobe s názvom AC Sparta) vyhrať, a to vďaka lepšiemu skóre ako mal ŠK Bratislava, čo bol pred rozdelením jediný reprezentant Slovenska v československej lige. V piatich sezónach, ktoré sa počas 2. svetovej vojny odohrali, sa klub AC Považská Bystrica umiestňoval vždy v popredí slovenskej ligy, skončil postupne 2. 3. 5. 3. a 4.

Kvalifikoval sa do obnovenej celoštátnej ligy, ale hneď v prvej sezóne 1945/46 zostúpil. Po dvoch rokoch si víťazstvom v slovenskej divízii vybojoval opäť postup. Po sezóne 1948/49, ktorá zostala nedohraná, absolvoval v lige ešte sezónu 1949 ako Manet Považská Bystrica. Neskôr do klubu vstúpili Považské strojárne a niesol názov TJ ZVL Považská Bystrica - skratka ZVL znamenala Závody na výrobu ložísk. Prvú československú ligu hral ešte v sezóne 1989/90, ale skončil posledný a ihneď zostúpil.

Najväčší úspech dosiahol v roku 1989, kedy hral finále slovenského pohára (v Hlohovci prehral so Slovanom Bratislava 1:2). Na začiatku 90. rokov však strojárne skrachovali a od tej doby nastala kríza. Klub v roku 1998 vystúpil z 3. ligy a začínal až od najnižších tried. V roku 2000 patronát nad klubom prevzala firma Raven a od tej doby prakticky každý rok postupoval o jednu súťaž vyššie. V sezóne 2012/2013 hral v Majstrovstvách regiónu ZsFZ (4. najvyššia súťaž) a po jeseni bol na postupovej priečke. Na jar, po tom, ako sa majiteľ klubu nedohodol s mestom, vystúpil zo súťaže a ukončil činnosť. Klub a štadión však prevzalo mesto výmenou za pozemky na sídlisku Hliny. Mužstvo sa v sezóne 2017/2018 predstavilo po päťročnej pauze aj v Slovenskom pohári, do ktorého sa prihlásilo rekordné množstvo tímov (210). V prvom kole privítali OK Častkovce, ktorému podľahli 0 : 2. Klub začal sezónu 2017/2018 v 5. lige Sever. V roku 2018 došlo k fúzii klubu s klubom Iskra Borčice pôsobiacim v 3. lige západ. Považská Bystrica dohrala tento ročník ešte pod hlavičkou Iskry Borčice a z 5. ligy sa odhlásila no v ročníku 2018/19 už pôsobila opäť ako MŠK Považská Bystrica v 3. lige. V júni 2022 postúpil klub do 2. ligy.

Historické názvy
----------------

* ŠK Považská Bystrica (1920-1924)
* Orol Považská Bystrica (1924-1926)
* ŠK Považská Bystrica (1926-1933)
* ŠK Munička Považská Bystrica (1933-1936)
* AC Sparta Považská Bystrica (1936-1939)
* AC Považská Bystrica (1939-1945)
* AC Sparta Považská Bystrica (1945-1948)
* Sokol Manet Považská Bystrica (1948-1953)
* Spartak Považská Bystrica (1953-1966)
* Sparta Považská Bystrica (1966-1968)
* ZVL Považská Bystrica (1968-1990)
* FK Sparta Považská Bystrica (1990-1997)
* FK Raven Považská Bystrica (1997-2013)
* MŠK Považská Bystrica (2013)

Literatúra
----------

JEŘÁBEK, Luboš: *Český a československý fotbal: lexikon osobností a klubů 1906-2006*, Praha, Grada 2007.

Referencie
----------

1. ↑   *Príprava na 2.ligu* [online]. mskpb.eu, 2022-06-16, [cit. 2022-09-26]. Dostupné online.
2. ↑  CHUDÝ, Filip. *Slovenský pohár vyžrebovaný: Koho vyzve Považská Bystrica a okolité kluby?* [online]. Trenčín24.sk, 2017-07-11, [cit. 2023-08-06]. Dostupné online.
3. ↑   *MŠK Považská Bystrica - OK Častkovce | Slovnaft Cup 1. kolo* [online]. sportnet.sme.sk, 2017-07-22, [cit. 2023-08-06]. Dostupné online.
4. ↑   *V. liga Sever ZsFZ (2017/2018) - tabuľky* [online]. sportnet.sme.sk, 2018-06-17, [cit. 2023-08-06]. Dostupné online.
5. ↑   *Potvrdené: Borčice sa spojili s Považskou Bystricou* [online]. www.ligy.sk, 2018-03-12, [cit. 2023-08-06]. Dostupné online.
6. ↑   *MŠK Považská Bystrica - tabuľky* [online]. sportnet.sme.sk, 2019-06-09, [cit. 2023-08-06]. Dostupné online.
7. ↑  MRIŠKA, Ivan. *Majú skúsené mužstvo. Po 30 rokoch postupuje do druhej ligy bývalá bašta* [online]. sportnet.sme.sk, 2022-05-31, [cit. 2023-08-06]. Dostupné online.

Odkazy
------

* Oficiálna stránka MŠK Považská Bystrica
* Historické tabuľky československej futbalovej ligy
* Oblastný futbalový zväz Považská Bystrica

| * z
* d
* u
Druhá najvyššia futbalová súťaž na Slovensku |
| --- |
| Kluby v sezóne 2023/24 | 1. FC Tatran Prešov • FC Petržalka • FC ŠTK 1914 Šamorín • FK Humenné • FK Pohronie • FK Slavoj Trebišov • FK Spišská Nová Ves • KFC Komárno • MFK Dolný Kubín • MFK Tatran Liptovský Mikuláš • MFK Považská Bystrica • MŠK Púchov • MŠK Žilina B • OFK Malženice • Spartak Myjava • ŠK Slovan Bratislava B |
| Sezóny | 
1993/94
1994/95
1995/96
1996/97
1997/98
1998/99
1999/00
2000/01
2001/02
2002/03
2003/04
2004/05
2005/06
2006/07
2007/08
2008/09
2009/10
2010/11
2011/12
2012/13
2013/14
2014/15
2015/16
2016/17
2017/18
2018/19
2019/20
2020/21
2021/22
2022/23
2023/24
 |